(които се отчитат като „нефинансови предприятия“), социалноосигурителни фондове и международни организации като Европейската общност, Международния валутен фонд и Банката за международни разплащания;
 в)
 кредитни институции: банки и многостранни банки;
 г)
 други финансови предприятия: всички финансови предприятия и квазикорпоративни предприятия, различни от кредитни институции, например инвестиционни фирми, инвестиционни фондове, застрахователни предприятия, пенсионни фондове, предприятия за колективно инвестиране и клирингови къщи, както и останалите финансови посредници и финансови спомагателни предприятия;
 д)
 нефинансови предприятия: предприятия и квазикорпоративни предприятия, които не се занимават с финансово посредничество, а предимно с производството на пазарни стоки и нефинансови услуги съгласно Регламента на ЕЦБ за балансовите показатели;
 е)
 домакинства: физически лица или групи от физически лица като потребители, както и производители на стоки и нефинансови услуги, предназначени изключително за собствена крайна употреба, и като производители на пазарни стоки и нефинансови и финансови услуги, при условие че техните дейности не са дейности на квазикорпоративни предприятия. Включват се организации с нестопанска цел, които обслужват домакинства и се занимават предимно с производството на непазарни стоки и услуги, предназначени за конкретни групи от домакинства.
 36.
 Разпределянето по сектори на контрагентите се извършва изключително на база естеството на прекия контрагент. Класифицирането на експозициите, поети от няколко длъжници, се извършва на база характеристиките на длъжника, който е бил по-подходящ или определящ за решението на институцията да разреши експозицията. Наред с останалите класификации, разпределянето на съвместно поети експозиции по сектори на контрагентите, държави на пребиваване и Кодове по NACE следва да се обуславя от характеристиките на по-подходящия или определящ длъжник.
 ЧАСТ 2
 УКАЗАНИЯ, ОТНАСЯЩИ СЕ ДО ОБРАЗЦИТЕ
 1. БАЛАНС
 1.1. Активи (1.1)
 1.
 „Парични наличности“ включва притежаваните в национална и чуждестранна валута банкноти и монети в обращение, които обикновено се използват за извършване на плащания.
 2.
 „Парични салда в централни банки“ включва салда по сметки при централни банки, които могат да бъдат изплатени при поискване.
 3.
 „Други депозити на виждане“ включва салда по сметки при кредитни институции, които могат да бъдат изплатени при поискване.
 4.
 „Инвестиции в дъщерни предприятия, смесени предприятия със и асоциирани предприятия“ включва инвестиции в асоциирани предприятия, смесени предприятия и дъщерни предприятия, които не са изцяло или пропорционално консолидирани. Балансовата стойност на инвестициите, отчитани по метода на собствения капитал, включва съответната репутация.
 5.
 Активи, които не са финансови активи и поради естеството си не биха могли да бъдат класифицирани в конкретни балансови позиции, се отчитат в „Други активи“. Другите активи могат да включват злато, сребро и други стоки, дори когато не са държани с намерението за търгуване.
 6.
 „Нетекущи активи и групи за изваждане от употреба, класифицирани като държани за продажба“ има същото значение, както в МСФО 5.
 1.2. Пасиви (1.2)
 7.
 Провизиите за „Пенсии и други задължения за изплащане на дефинирани доходи след напускане“ включват сумата на нетните пасиви по планове с дефинирани доходи.
 8.
 Съгласно МСФО или съвместимите национални общоприети счетоводни принципи провизиите за „други дългосрочни доходи на наети лица“ включват дефицитите по дългосрочните планове за доходи на наети лица, посочени в МСС 19, параграф 153. Очакваните разходи, свързани с краткосрочни доходи на наети лица [МСС 19, параграф 11, буква